गांधी जी का अंतिम संस्कार देखने और श्रध्दांजलि देने हम सब दिल्ली गये थे। हर आदमी की जुबान पर एक ही बात थी, 'अब देश का क्या होगा'? लक्खा भीड़ में अपनी जगह पर खड़े रहना दुश्वार था। पापा ने हम दोनों बहनों को, थोड़ा पीछे हटा कर एक एम्बेसडर कार के ऊपर चढ़ा दिया। वहां पहले से ही कई लोग खड़े थे। तभी कहीं से कार का मालिक आया और बोला, ''हें, हें, मेरी कार पिचक जाएगी। इस पर से उतर जाइए।'' लोग कार की छत से नीचे कूद गये। हम 'पापा' 'पापा' चिल्लाने लगे। तभी कार मालिक ने कहा, ''नहीं बच्चों तुम्हारे बोझे से कुछ नहीं होगा, खड़ी रहो।''